《荔支湾》
明代·梁以壮

今古茫茫类转蓬，荔支湾上思何穷。昌华香雾沉春水，南汉风流结暮虹。

双阙望巍非甚近，甘泉连络总相通。行人指点离宫处，时见遗钗野草中。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。